
Ministru kabineta rīkojums Nr. 305
Rīgā 2022. gada 3. maijā (prot. Nr. 25 14. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai līdzekļus, kas nepārsniedz 6500 euro, lai nodrošinātu finansējumu valsts sabiedrībai ar ierobežotu atbildību ''Latvijas Vides, ģeoloģijas un meteoroloģijas centrs'' bezsaimnieka dzīvsudraba atkritumu iznīcināšanai.
· 2. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

